
ПЛАН 

ЗА РЕФОРМИРАНЕ НА ДОМОВЕ ЗА СТАРИ ХОРА /РЕЗИДЕНТНА ГРИЖА/ В  ОБЩИНА ПАЗАРДЖИК




I. ОБЩИ  НАСОКИ
	
	Процесът на деинституционализация на грижата за хората с увреждания и възрастните хора се реализира посредством приетите стратегически документи – Национална стратегия за дългосрочна грижа и втория Плана за действие за периода 2022-2027 г. за нейното изпълнение. Цитираните стратегически документи са в унисон с Общите европейски насоки за преход от институционална грижа към грижи в общността, както и с Конвенцията на ООН за правата на хората с увреждания. 
	През 2014 г. Правителството на Република България приема Национална стратегия за дългосрочна грижа, насочена към създаване на условия за независим и достоен живот на възрастните хора и хората с увреждания чрез предоставянето на качествени, достъпни и устойчиви услуги за дългосрочна грижа, съобразени с индивидуалните нужди на потребителите. Визията на Стратегията включва:
-	Изграждане на мрежа от достъпни и качествени услуги в общността и в домашна среда, която да осигури възможност за подготовка и извеждане на възрастните хора и хората с увреждания от специализираните институции и същевременно да има превантивна роля по отношение институционализацията на тези лица;
-	Защита на достойнството и създаване на възможност за независим живот на възрастните хора и хората с увреждания чрез предоставяне на качествени, достъпни и ефективни между секторни услуги за дългосрочна грижа, съобразени с реалните потребности на хората в общността;
 
	Ключовите приоритети на Стратегията са свързани с: 
	Деинституционализацията на грижата за хора с увреждания и възрастните хора; 
	Развитието на услугите в домашна среда и подкрепата на семейства с повишена отговорност към грижите за зависими членове на семейството; 
	Насърчаването на взаимодействието между социалните и здравните услуги, включително и развитието на иновативни между секторни услуги, както и прилагането на интегриран подход при изграждането на услугите. 

	В Стратегията е залегнало разбирането, че „деинституционализацията на грижата за възрастни хора и хора с увреждания е насочена към развитието на мрежа от услуги в общността и домашна среда с цел осигуряване на независим и достоен живот и тяхното пълноценно включване в живота на обществото“. Настоящият План за реформиране на ДСХ е в изпълнение на Националната стратегия за дългосрочна грижа и следва това разбиране. Той е разработен в съответствие с визията, целите и принципите, заложени в Стратегията. Планът обхваща мерките от изпълнението на един труден и дълъг процес на деинституционализация на системата за дългосрочна грижа. Съгласно Стратегията и Закона за социалните услуги този процес следва да бъде завършен до 2025 г. за Домовете за стари хора.
	В контекста на протичащите неблагоприятни демографски процеси възрастните хора представляват една от най-големите групи лица с потребности от социални услуги и съответно ангажират голяма част от ресурсите за предоставянето им. Поради прогресивното застаряване на населението в България тази тенденция ще се засилва през следващите години. Възрастните хора трябва да имат гарантирана възможност за избор на социални услуги и да бъдат подпомагани при вземане на решение относно услугите, които в максимална степен отговарят на техните потребности. 
	 Услугите, предоставяни в специализирани институции са предпочитана форма на социални услуги за тази целева група поради: 
	икономически причини (висок процент на бедност сред възрастовата група); 
	липсата на достатъчно алтернативни услуги в домашна среда; 
	преобладаващата обществена нагласа; 
	предпочитанията на значителна част от възрастните хора да ползват услуги извън дома, включително социални услуги, предоставяни в специализирани институции. 

	Независимо от интереса и предпочитанията към услуги в специализирани институции, необходимо е да се развият модели на услуги в домашна среда и интегрирани здравно-социални услуги, с които да се осигурят възможности на възрастните хора да запазят своята самостоятелност и независим начин на живот възможно най-дълго време. 
	Голяма част от хората над 65 години, които са запазили способността си за самостоятелен начин на живот, страдат от сериозни съпътстващи здравословни проблеми, прогресиращи с увеличаване на възрастта и в някои случаи водещи до възникване на сетивни, физически или други увреждания. Това поражда необходимост от предоставяне на адекватни услуги, съобразени с влошеното общо здравословно състояние и наличие на увреждания. 
	Идентифицирана е и липсата на достатъчно места за осигуряване на палиативни грижи. Поради това, в част от домовете за стари хора голяма част от потребителите получават именно палиативна грижа, което противоречи на същността на социалните услуги. Това показва необходимост от развиване на специфични услуги, насочени към грижа за възрастни хора в невъзможност за самообслужване, поради влошено общо здравословно състояние. 
	Следва да се развиват и услуги, ориентирани към предотвратяването на самотата и изолацията и адаптирани към основните нужди на възрастните хора, за да бъдат независими и да останат колкото може по-дълго време в тяхната обичайна, включително обхващаща няколко поколения, среда. Тези услуги включват и мобилни форми на социални услуги, които се фокусират върху предоставяне на грижа и подкрепа за хората в напреднала възраст в тяхната домашна среда. 
	Необходимо е създаване на интегрирани здравно-социални услуги за възрастни, между здравните заведения и специализираните институции, които да посрещат нуждата от дългосрочна грижа без институционализация. В момента липсват услуги в общността за възрастни хора, които излизат от болнични заведения и са със здравословни проблеми, изискващи дългосрочна грижа. 
	За възрастните хора с хронични заболявания и трайни увреждания следва да се осигурят специализирани грижи в техните домове, включващи предоставяне както на специализирани медицински грижи, така и услуги, подпомагащи пациентите за справяне с ежедневни дейности от бита –разширяване на модел за патронажни грижи за възрастни хора по домовете


II. ПЛАН ЗА РЕФОРМИРАНЕ НА ДОМОВЕ  ЗА СТАРИ ХОРА В ОБЩИНА ПАЗАРДЖИК
В община Пазарджик съществуват два  Дома за стари хора:
	1. Дом стари за стари хора”Гаврил Кръстевич” ул. “Болнична “ №19 и №22 град Пазарджик, с капацитет 170 места и персонал - 66 щатни бройки.
	2. Дом за стари хора с. Главиница , с капацитет 48 места и персонал 21 щатни бройки.	
	Съгласно § 35 от ПЗР на Закона за социалните услуги, следва:
(1) Съществуващите до влизането в сила на закона места за настаняване в домовете за стари хора се включват в Националната карта на социалните услуги като част от резидентната грижа за възрастни хора в надтрудоспособна възраст.
(2) В срок до две години от влизането в сила на закона всяка община, която управлява дом за стари хора, приема план за реформиране на дома с цел съответствие на предоставяната от общината резидентна грижа за възрастни хора в надтрудоспособна възраст със стандартите за качество на тази услуга, определени в Наредбата за качеството на социалните услуги.
(3) Всички домове за стари хора се реформират в съответствие със стандартите за качество на резидентната грижа за възрастни хора в надтрудоспособна възраст, определени в Наредбата за качеството на социалните услуги, до 1 януари 2025 г.

	Планът за реформиране на Домовете за стари хора в община Пазарджик е част от цялостния процес за създаване на възможност за независим живот на хората от третата възраст, чрез предоставяне на качествени и достъпни между секторни услуги от резидентен тип и съобразно индивидуалните потребности на лицата. 
	Реализира се в изпълнение на заложените мерки в Плана за действие 2022-2027 г. за изпълнение на Националната стратегия за дългосрочна грижа и изпълнение на разпоредбите на ЗСУ.
	Ще се осигури подготовка за предоставяне на услуги в общността, след изградена подходяща инфраструктура със средства по Оперативна програма "Региони в растеж"и Националния план за възстановяване и устойчивост.
	Ще се разработят:
· Индивидуални оценки на потребностите и планове за подкрепа на възрастните хора и лицата с увреждания; 
· Планове за стъпките по реформиране на съответният дом за стари хора. 
· Ще се създадат екипи за оценка, които ще извършат индивидуални оценки на потребностите и планове за подкрепа на потребителите в специализираната институция. 
· Ще се предоставят обучителни материали за обучение на специалистите от социалната система, предоставящи социални услуги. 
· Екипите за оценка и персоналът на ДСХ в общината, ще получат подкрепа, чрез извършване на супервизия.
· Ще се работи активно с потребителите на институцията за подготовка за извеждането и преместването им в новите услуги или оставането в реформираната резидентна грижа.
· Ще се изпълнява Комуникационна стратегия, чиято основна цел е промяна на нагласите на обществото към деинституционализацията на лица с увреждания и възрастни хора.


III. ДЕЙНОСТИ
 
	Дейност
	Срок за планиране
	Срок за изпълнение 
	Индикативни източници на финансиране

	Отговорници

	1.Анализ и оценка на съществуващата материална база, в която са разкрити домовете за СХ в община Пазарджик.
Дейностите по реформиране на домовете за стари хора, които ще се извършат в рамките на Националния план за възстановяване и устойчивост са свързани с извършване на строителни дейности и доставка на оборудване и обзавеждане с оглед привеждането на съществуващите материални бази на домовете за стари хора в пълно съответствие със стандартите за качество на резидентната грижа за възрастни хора в надтрудоспособна възраст по отношение на специализираната среда за предоставянето на услугата. Според необходимите дейности за привеждане в съответствие със стандарта на материалните бази на съществуващите домове за стари хора в община Пазарджик проектите най-общо ще включват ремонтни дейности,  вътрешни преустройства, реконструкция, пристрояване . Домовете за стари хора ще бъдат приведени в пълно съответствие с изискванията за осигуряване на достъпна среда и енергийна ефективност. Съществуващите материални сгради са изградени по начин, по който може да се извършат необходимите преустройства, така че да отговаря на стандартите и критериите заложени в Наредбата за качество на социалните услуги. 

	30.06.2023
	01.01.2025
	Механизъм за възстановяване и устойчивост за изпълнение на инвестиции BG-RRP-11.010  Оперативни програми Община 

	Община 

Резидентна грижа 
 
АСП 

	2.Създаване и подготовка на екипите, които ще извършват индивидуалните оценки и плановете на лицата, настанени в ДСХ.
Целта на дейността е да се обособят екипите, които ще изготвят индивидуалните оценки на потребностите и плановете на лицата, настанени в ДСХ. 
	15.04.2023
	31.12.2024
	
Община
 
Държавни стандарти 

	Община

Резидентна грижа 

АСП


	3.Извършване на оценки на потребностите и индивидуални планове за подкрепа на лицата, настанени в ДСХ.
Целта на дейността е подготовка за осигуряване на подходящо място за живот в общността или резидентна грижа на лицата, неотговарящи на целевата група, чрез извършване на индивидуални оценки на потребностите на потребителите 
Работа на екипите, които ще извършват оценките на потребностите и плановете за подкрепа за извеждане на лицата и настаняването им в новите услуги. 
Ще бъдат разработени: формуляр за оценка на потребностите на лицата; формуляр на план за подкрепа и за извеждане от специализираната институция на лицата
Оценките и плановете ще се извършват на място в ДСХ. Ще се включат всички потребители, при спазване на личното им достойнство и при зачитане на техния личен избор. Оценката ще изследва социалния кръг на лицата от целевата група, създадените доверителни връзки с други потребители, възможностите и желанието им за реинтеграция в семейна среда и други. 
	30.04.2023
	31.12.2024
	
Община 

Държавен стандарт
	Община 

Резидентна грижа 

АСП

	4.Изготвяне на план за действие за реформиране на домовете за стари хора в община Пазарджик, с цел съответствие на предоставяната от общината резидентна грижа за възрастни хора в надтрудоспособна възраст със стандартите за качество на тази услуга, определени в Наредбата за качеството на социалните услуги. 
1.ДСХ»Гаврил Кръстевич» гр.Пазарджик

Дейностите по реформиране на домовете за стари хора, които ще се извършат в рамките на Националния план за възстановяване и устойчивост са свързани с извършване на строителни дейности и доставка на оборудване и обзавеждане с оглед привеждането насъществуващата материална база на домовете за стари хора в пълно съответствие със стандартите за качество на резидентната грижа за възрастни хора в надтрудоспособна възраст по отношение на специализираната среда за предоставянето на услугата. Според необходимите дейности за привеждане в съответствие със стандарта на материалната база на съществуващите домове за стари хора проектите най-общо ще включват ремонтни дейности,  вътрешни преустройства, реконструкция, пристрояване . Дома за стари хора ще бъдат приведен в пълно съответствие с изискванията за осигуряване на достъпна среда и енергийна ефективност. Съществуващата материална сграда е изградена по начин, по който може да се извършат необходимите преустройства, така че да отговаря на стандартите и критериите заложени в Наредбата за качество на социалните услуги. Част от дейностите, които следва да бъдат извършени са следните:
     1.1   Нова сграда
            -Ремонт на ВИК система
            -Частичен ремонт на парна инсталация тръби и радиатор
            - Изграждане на пожароизвестяване по стаите на потребителите
            -  Подмяна на входните врати на стаи и бани  с нови
            -Преустройство на съществуващи санитарни възли, така че
да са удобни за хора, използващи помощни средства за придвижване – проходилки,
бастуни, инвалидни колички, тоалетни столове и др.
            -Монтиране на ръкохватки в баните
            - Доставка и инсталиране върху сградате  или в близост до тях на фотоволтаична инсталация с мощност 30kW, вкл. фотоволтаични панели, конструкция за монтаж на панелите и инвертор с мощност 30kW, трифазен. Съобразно обема на сградата, предмет на интервенция по проекта, е допустимо ако бъде обосновано да се инсталира и фотоволтаична инсталация с мощност по-голяма от 30kW с оглед обезпечаването на собствените нужди от енергопотребление.
            -домофонна и сигнална уредба
           -пожароизвестителна инсталация 
           -основен ремонт на терасите 
           -вътрешно и външно боядисване
           -обзавеждане на кухненски помещения на всички пет етажа
           -подмяна на маси и столове
           -оборудване на стая с компютри с интернет за ползване от потребителите
          -  Климатици в коридори и фойаета 
          -смяна на теракот в стаи и коридори
           -Мълниезащитна инсталация
           -Ремонт на покрив

     1.2     Отделение за лежащо болни ул .”Болнична „№ 19
-Саниране и преустройство на сградата
- Доставка и инсталиране върху сградате  или в близост до тях на фотоволтаична инсталация с мощност 30kW, вкл. фотоволтаични панели, конструкция за монтаж на панелите и инвертор с мощност 30kW, трифазен. Съобразно обема на сградата, предмет на интервенция по проекта, е допустимо ако бъде обосновано да се инсталира и фотоволтаична инсталация с мощност по-голяма от 30kW с оглед обезпечаването на собствените нужди от енергопотребление.
-Преустройство на всички помещения за обособяване на санитарен възел към всяка стая възможност за предвижване с инвалидна количка.Помещенията да са с най-много двама потребители.
-Във зависимост от ново обособените стаи и тоалетни да се извърши преустройствона отоплителна инсталация,осветителна инсталация,сигнална и водопроводна инсталация.
-Подмяна на вратите между секторите.
-Монтиране на ръкохватки в баните
-Обособяване на стая с близки и провеждане на тържества
-Ремонт на помещение за фризьорски салон и бръснарница
-Преустройство на перално помещение
-Вътрешно боядисване
-Мълниезащитна инсталация
-Пожароизвестителна инсталация
-Ново оборудване за стаите
- Подобряване на системата за повикване, във всички помещения и тоалетни, които са за лежащо болни  снабдени с леснодостъпен бутон за алармен сигнал.
-Обзавеждане на кухня и столова 


1.3 Административна сграда
-Саниране на сграда
-Вътрешно и външно боядисване
-Смяна на дървена дограма с ПВЦ 
-Монтиране на метални решетки за прозорци и метални врати   за каса и архив
-Офис оборудване на 7 стаи 
-Подмяна на подова настилка
-Ремонт на санитарен възел и предверие

Дейностите по реформиране и преустройство могат да бъдат допълвани и/или изменяни
след извършването на техническо и енергийно обследване на сградата и изготвянето на
работен технически проект.
2. ДСХ с.Главиница Дейностите по реформиране на домовете за стари хора, които ще се извършат в рамките на Националния план за възстановяване и устойчивост са свързани с извършване на строителни дейности и доставка на оборудване и обзавеждане с оглед привеждането на съществуващата материална база на домовете за стари хора в пълно съответствие със стандартите за качество на резидентната грижа за възрастни хора в надтрудоспособна възраст по отношение на специализираната среда за предоставянето на услугата. Според необходимите дейности за привеждане в съответствие със стандарта на материалната база  проекта най-общо ще включва ремонтни дейности, в т.ч. вътрешни преустройства на помещенията отговарящи на стандартите за осигуряване на достъпна среда за хора с увреждания, реконструкция, ново строителство на отделение за лежащо болни.  Дома за стари хора ще бъде приведен в пълно съответствие с изискванията за осигуряване на достъпна среда и енергийна ефективност.
Съществуващата материална сграда е изградена по начин, по който може да се извършат необходимите преустройства, така че да отговаря на стандартите и критериите заложени в Наредбата за качество на социалните услуги. Част от действията, които следва да бъдат извършени са следните:
2.1. Материална база
–	Основен ремонт на баните на потребителите;
–	Подмяна на дограмата на всички помещения;
–	Подмяна на  врати на всички помещения;
–	Подмяна на подовата настилка в целия комплекс;
–	Подмяна на мебелите  на апартаментите;
–	Подмяна на гардеробите и нощните шкафчета в спалните помещения
–	Подмяна на офис мебелите на служителите;
–	Подмяна на столовете за хранене в столовата;
–	Монтиране на пожаро-известителна инсталация;
–	Монтиране на видеонаблюдение;
–	Цялостно саниране на сградите.
–	Закупуване на метални шкафове за досиета и документи;
–	Подмяна на осветлението на целия комплекс;
–	Изграждане на медицински център за терминално болни с изолатор за да може тези хора да бъдат изведени от останалите с които съжителстват.
–	Обособяване на  помещение за рехабилитация и неговото оборудване; 
–	Доставка и инсталиране върху сградата или в близост до нея на фотоволтаична
инсталация с мощност 30kW, вкл. фотоволтаични панели, конструкция за монтаж на
панелите и инвертор с мощност 30kW.
· Изграждане на видеонаблюдение, обхващащо външните входове и алеи.
· Подмяна на част от климатиците в комплекса
· Подмяна на перални и сушилни
· Хладилници
· Готварска печка
· Офис техника на екипа
· 
	01.04.2023
	01.01.2025
	Оперативни програми 

Община 
	МРРБ

МТСП

Община

	
	
	
	
	

	5.Подготовка за извеждане и преместване в новите услуги на лицата неотговарящи на профила на резидентна грижа за възрастни хора.
Целта на дейността е да се подкрепят лицата, чрез реализиране на Програма за подготовка за живот в общността или друга социална услуга. Друга цел е осигуряване на прозрачност при определяне и групиране на потребителите за преместване в новите услуги. За изпълнение на дейността се предвижда да се разработи Програма за подготовка за живот в общността. За лицата с психична болест, приела хроничен характер, се налага нуждата от постоянна подкрепа и помощ от специалисти, тъй като самото увреждане допринася за проявата на различни социални дисфункции и отпадане на различни умения за справяне с житейски ситуации. 
Персоналът на специализираната институция ще извършва индивидуална социална работа с потребителите. С потребителите, определени за преместване в един и същ център за грижа, ще се провежда и групова социална работа. Провеждането на индивидуална и групова социална работа има за задача да подготви потребителите за тяхното извеждане от институцията. Персоналът на дома ще оказва подкрепа и помощ на потребителите, при запазване на тяхното достойнство и при зачитане на личния им избор. 
	01.06.2024
	31.12.2024
	Оперативна програма

Държавен стандарт 

Община 
	Община
 
АСП

	6.Осигуряване на подкрепа и супервизия на екипите за извършване на индивидуалните оценки на потребностите и плановете за подкрепа и на персонала на ДСХ до окончателното му закриване.
Целта на настоящата дейност е да се подкрепят екипите за извършване на индивидуалните оценки на потребностите и плановете за подкрепа и на персонала на специализираната институция до окончателното му закриване. Подкрепата ще се реализира чрез консултации на специалистите и съвети за предприемане на конкретни действия, особено в кризисни ситуации. Супервизията е задължителен компонент при помагащите професии и има основна роля за поддържане на компетентността на специалистите, работещи в социални услуги. Супервизията е преди всичко подкрепящ и развиващ процес. Целите на супервизията са насочени към подобряване на директната работа на специалистите от помагащите професии и превенция на професионалното прегаряне, да се окаже квалифицирана подкрепа на специализирания и управленски персонал и на персонала, работещ пряко с потребителите на услугите. Супервизията подпомага работещите за подобряване на качеството на услугите; изпълнение на професионалните стандарти; професионалната етика; придобиването на знания и умения; професионалното развитие; ценностите и нагласите, които спомагат да се развие партньорско отношение с клиентите; професионалната идентичност, мотивация на персонала и др. Супервизията подпомага работещите в социалните услуги за преодоляване на затруднения от професионален, психологически и емоционален характер. Потребностите от супервизия се обясняват с липсата на специализиран опит, високото психическо натоварване при директна работа с потребителите, силна емоционална ангажираност и многото отговорности в ежедневната работа. Специалистите се нуждаят от допълнителна подкрепа в ежедневните си дейности на работното си място, чрез консултации, касаещи предимно здравни и психологически проблеми, методическа подкрепа в посока справяне с проблеми с потребители и директна работа с тях. 
	От 01.01.2023
	до 01.01.2025
	Оперативна програма 

Държавен стандарт
	Община 

МТСП

	7.Мерки за повишаване на капацитета на системата - Разработване на обучителни пакети за продължаващо обучение на специалистите от социалната система по програми за социална работа с хора с психични разстройства, деменция, възрастни хора.
Целта на дейността е да се повиши капацитета на специалистите от социалната система за работа с хора от третата възраст, които в голямата си част са със съпътстващи здравословни и социални проблеми. Към настоящия момент специалистите надграждат своите знания и умения при работа с целевата група по различни обучителни материали и съответно получават различни послания за ползване на методите за социална работа и ползват различни подходи. 
Обученията трябва да включват принципи и методи на работа; правила за работа; подходи за осигуряване на личното достойнство на потребителите; действия при агресивно и автоагресивно състояние на лицата от целевата група; видове подкрепа; включване в различни дейности на потребителите на услугите; водене на случай; развиване на социални умения; мотивация на персонала за работа с възрастни хора и други. Продължаващото обучение трябва да има изцяло практическа насоченост.
	От 01.01.2023
	до 31.12.2025
	Оперативна програма 

Държавен бюджет
	МТСП

Община 

	
8.Разработване и изпълнение на Комуникационна стратегия.
Конкретната цел на дейността е целенасочена работа за положителна промяна в обществените нагласи към процеса на деинституционализация на възрастните хора, чрез организиране и провеждане на целенасочена информационна кампания. различни послания за ползване на методите за социална работа и ползват различни подходи. 
Обученията трябва да включват принципи и методи на работа; правила за работа; подходи за осигуряване на личното достойнство на потребителите; действия при агресивно и автоагресивно състояние на лицата от целевата група; видове подкрепа; включване в различни дейности на потребителите на услугите; водене на случай; развиване на социални умения; мотивация на персонала за работа с възрастни хора и други. Продължаващото обучение трябва да има изцяло практическа насоченост.

	От 01.01.2023
	01.01.2025
	Оперативни програми 

Държавен бюджет

Община 
	МТСП

АСП

АКСУ

Община 



По време на изпълнение на Плана ще се осъществява текущ преглед и при необходимост ще се предлагат допълнителни мерки, обхващащи периода до реформиране на Домовете за стари хора /резидентна грижа/. 
Планът се утвърждава, на основание § 35 от ПЗР на Закона за социалните услуги.

Съгласували:

ДИМИТРИЯ ЦЕРОВА …………………..
Директор Дирекция „Социална политика“

Фани Дунгарова …………………
Директор Дом стари хора

Димитрийка Пеева  ………………..
Директор Дом стари хора

